stanford-oval/wikipedia huggingface dataset:
Arnhem

| Arnhem |
| --- | --- |
 Arnhemin keskustaa Eusebius-kirkon tornista
 lippu:  vaakuna
 Arnhem
 Koordinaatit: 51°59′00″N, 05°55′00″E 
Valtio:  Alankomaat
Provinssi:  Gelderland
Kaupunkioikeudet:  1233
Hallinto:  
 – Pormestari:  Herman Kaiser
Pinta-ala:  
 – Kokonaispinta-ala:  101,53 km²
Väkiluku (2012):  149 272
 – Väestötiheys:  1 447 as./km²
 
 www.arnhem.nl 
Infobox OKVirheellinen NIMI-arvo: 
Kartta Arnhemin kunnasta. Rajat esittävät osoitteiden ja rakennusten perusrekisterin mukaisia asuinpaikkoja (Basisregistratie Adressen en Gebouwen (BAG) woonplatsen).
Arnhem on kunta ja kaupunki Alankomaiden itäosassa Ala-Reinin varrella. Se on Gelderlandin provinssin pääkaupunki. Kaupungissa on 149 827 asukasta (marraskuu 2013) ja kaupunkiseudulla (stadsregio Arnhem-Nijmegen) yli 750 000.
Maantiede

Arnhemin kunnan asutuskeskuksia ovat:
Arnhem
Elden
Malburgen
Schaarsbergen
Rijkerswoerd
Schuytgraaf
Historia

Arnhem, joka mainitaan ensimmäisen kerran 893 nimellä Oppidium Arnoldi Villa, alkuperä juontuu vuodesta 1233, jolloin Gueldersin kreivi Otto II myönsi kaupunkioikeudet paikkakunnalle, joka oli kuulunut Prümin luostarikirkolle, sekä asutti ja linnoitti sen. Arnhem liittyi Hansaliittoon 1443. Vuonna 1473 Burgundin Kaarle Rohkea valtasi kaupungin. Vuonna 1514 Egmondin Kaarle, Gueldersin herttua, valloitti sen Burgundin herttuoilta ja vuonna 1543 sen valloitti keisari Kaarle V. Niin kutsutun Kwartier van Veluwe -alueen pääkaupunkina se liittyi Utrechtin unioniin 1579 ja siitä tuli osa Alankomaiden seitsemän yhdistyneen provinssin tasavaltaa 1585. Ranskalaiset miehittivät kaupunkia 1672–1674 ja 1795–1813. 1800-luvun alkupuolella vanhat linnoitteet purettiin lähes kokonaan kaupungin laajentumisen tieltä ja keskiaikaisista muureista säilytettiin vain Sabelspoort (Sapeliportti). 1800-luvulla Arnhem oli herrasväen matkakohdekaupunki, joka oli tunnettu maalauksellisesta kauneudestaan. Se tunnettiin nimellä het Haagje van het oosten (idän pieni Haag).
Historia > Arnhemin taistelu

Toisessa maailmansodassa Operaatio Market Gardenissa (syyskuussa 1944) brittiläinen 1. laskuvarjodivisioona ja puolalainen 1. erillinen laskuvarjoprikaati saivat tehtäväkseen vallata ja pitää Arhemissa sijaitsevan sillan. Yksiköt tekivät maahanlaskuja kaupungin ympäristöön 17. syyskuuta alkaen. Suurin osa joukoista laskeutui kilometrien päähän kaupungista ja pääkohteena olleesta sillasta, eivätkä koskaan saavuttaneet sitä. Pataljoonan kokoinen osasto 1. laskuvarjoprikaatista onnistui pääsemään sillalle, muttei pystynyt valtaamaan sen molempia päitä. Liittoutuneiden joukot kohtasivat kovaa vastarintaa saksalaisilta 9. ja 10. SS-panssaridivisioonilta, jotka oli sijoitettu kaupungin ympärille. Sillalle päässeet brittiläiset joukot joutuivat lopulta antautumaan 21. syyskuuta ja loput joukot vetäytyivät kokonaan joen eteläpuolelle  26. syyskuuta. Nämä tapahtumat on dramatisoitu elokuvassa Yksi silta liikaa. Kunnianosoituksena silta on nimetty John Frost -sillaksi laskuvarjosotilaita sillalla komentaneen upseerin mukaan.
Virallinen muistojuhla pidetään vuosittain syyskuussa.  Oikeastaan elokuva kuvattiin Deventerissä, jossa oli samanlainen silta käytettävissä yli IJsseljoen, sillä Arnhemissa sillan ympäristö oli muuttunut liian paljon toisen maailmansodan aikaisesta.
Nähtävyyksiä

Maarten van Rossumin, joka oli herttua Charles van Gelren kenraali, talo on ollut kaupungintalona vuodesta 1830. Renessanssityylin koristeormamenttien satyyrin vuoksi sitä kutsutaan nimellä Duivelshuis (paholaisen talo).
John Frostin silta on silta, joka on rakennettu uudelleen toisessa maailmansodassa tuhoutuneen alkuperäisen tilalle.
Openluchtmuseum on ulkoilmamuseo ja puisto, jossa on vanhoja taloja, maatiloja sekä tehtaita eri puolilta Alankomaita.
Burgers' Zoo on suuri eläintarha, jossa näkee eläimiä eri mantereilta ja valtameristä. Se on Alankomaiden suurin sekä kooltaan että kävijämäärältään.
Nähtävyyksiä > Huomattavia rakennuksia

KEMA-torni, 140 metriä korkea TV-torni.
GelreDome, Stadioni.
Tunnettuja henkilöitä ja järjestöjä

Arnhemissa syntyi fyysikko ja Nobel-voittaja Hendrik Lorentz ja siellä perustettiin sananvapausliike Loesje. Englantilainen runoilija Philip Sidney kuoli kaupungissa vuonna 1586.
Liikenne

Arnhemissa on rautatieasema, jonka kautta kulkee useita kaupunkien välisiä linjoja (Utrecht, Nijmegen, Zutphen) ja ICE Düsseldorfin kautta Frankfurtiin. Arnhemissa on myös Alankomaiden ainoa edelleen käytössä oleva johdinautojärjestelmä.
Aiheesta muualla

Kuvia tai muita tiedostoja aiheesta Arnhem Wikimedia Commonsissa
Virallinen kotisivu
Kuvia Arnhemista
Vanha kaupungintalo
John Frost -silta nähtynä muistomerkiltä.
Betty Helsengreen

Betty Helsengreen (26. lokakuuta 1914 Kööpenhamina – 29. joulukuuta 1956) oli tanskalainen näyttelijä. Hänen vanhempansa olivat näyttelijät Martha ja Gunnar Helsengreen. Hänen isoisänsä oli Albert Helsengreen. Hän opiskeli Casinolla ja debytoi siellä 2. syyskuuta 1931 Anna Hardenbergin roolissa Johannes Damin ja Emil Reesenin operetissa Skønjomfru.
Helsengreen esiintyi paitsi teatterissa ja radiossa, myös useissa elokuvissa. Hän kuoli lyhyesti sairastettuaan. Hänellä oli kuollessaan mies Frederik Pedersen ja 12- ja 15-vuotiaat tyttäret.
Elokuvia

Odds 777 (1932)
København, Kalundborg og ? (1934)
Weekend (1935)
En fuldendt gentleman (1937)
En ganske almindelig pige (1940)
En søndag paa Amager (1941)
Elly Petersen (1944)
Jeg elsker en anden (1946)
Saa mødes vi hos Tove (1946)
Diskret ophold (1946)
Naar katten er ude (1947)
Stjerneskud (1947)
Røverne fra Rold (1947)
Hr. Petit (1948)
I de lyse nætter (1948)
Lejlighed til leje (1949)
Kampen mod uretten (1949)
Vi vil ha' et barn (1949)
Historien om Hjortholm (1950)
I gabestokken (1950)
Fodboldpræsten (1951)
Husmandstøsen (1952)
Den gamle mølle paa Mols (1953)
Ved Kongelunden (1953)
Det gælder livet (1953)
Karen, Maren og Mette (1954)
Kongeligt besøg (1954)
Gengæld (1955)
Mod og mandshjerte (1955)
Ingen tid til kærtegn (1957)
Aiheesta muualla

Betty Helsengreen Internet Movie Databasessa. (englanniksi)
Arvid Tandefelt

Arvid Tandefelt (k. 1656) oli suomalainen ratsumestari ja  aatelisen Tandefelt-suvun kantaisä.
Arvid Henrikinpoika Tandefeltin tausta

Arvid Henrikinpojan vanhemmat olivat Akseli Kurjen joukkojen ratsumies Henrik Persson Ja Malin Henrikintytär (Jägerhorn). Henrik Persson toimi Hauhon ja Hollolan voutina 1603–07 ja vuodesta 1605 myös Hattulan voutina. Hän omisti Rapalan tilan, joka myöhemmin periytyi lapsille. Henrik Persson kuoli 1612. Arvid Henrikinpojan äidinisä Henrik Lydekinpoika toimi Porvoon läänin voutina 1577–78, ja hänen äitinsä oli Gunilla Grabbe oli käskynhaltija Arvid Tawastin vaimon sisarentytär.
Sotilaan elämää

Arvid Henrikinpoika oli aluksi korpraali. Hän palveli Henrik Hornin komentamassa Uuden­maan ja Hämeen läänin ratsuväki­rykmentissä. Häneltä ammuttiin kolme hammasta suusta Breitenfeldin taistelussa 1631. Arvid haavoittui uudelleen viitisen vuotta myöhemmin Leipzigin suunnalla suuhun sillä seurauksella, että kuula jäi hänen kitalakeensa. Kuula pysyi kitalaessa vuoteen 1640 asti, jolloin Arvidin veljen leski onnistui kaivamaan kuulan ulos. Arvid nai välittömän esimiehensä, komppanianpäällikkö ja majoitusmestari Henrik Larsson Ekestubben tyttären Britan. Vuonna 1647 Arvid sai komppanian komentajuuden itselleen.
Vuonna 1650 kuningatar Kristiina myönsi hänelle aatelisarvon. Samana vuonna 17. helmikuuta hän sai säterivapauden Sysmän Voipalaan. Menettämiensä hampaiden vuoksi hän sai aateloituna nimen Tandefelt, ja samasta syystä sukuvaakunassa on kolme hammasta ja kuula.
Arvid Tandefelt osallistui tämän jälkeen vielä Kaarle X Kustaan sotaan Puolassa, jossa hän kuoli vuonna 1656.
Arvid Tandefelt omisti Rapalan kartanon yhdessä veljensä Henrik Henrikinpoika Tandefeltin kanssa. Hän myi osuutensa kartanosta 1654 veljenpojalleen Sigfrid Henrikinpoika Rapalalle 1654.
Perhesuhteet

Arvid Tandefeltin puoliso oli Brita Ekestubbe. Heidän poikansa oli Johan Tandefelt, joka joutui Pultavassa venäläisten vankeuteen ja kuoli siellä vuonna 1712.
Fiktiivisiä kuvauksia

Arvid Tandefeltin elämä on ollut aiheena Jalmari Finnen romaaniin Sysmäläinen vuodelta 1910 sekä Valentin Vaalan samannimiseen elokuvaan vuodelta 1938.
Tandefelt-suvun vaakuna
CQD

CQD
Äänitiedostojen kuunteluohjeet
CQD on vanha radiosähkötyksessä käytetty hätämerkki, jota käytettiin ennen SOS-hätämerkin käyttöönottoa. Legendan mukaan hätämerkki on muodostettu sanoista come quick danger, ”tulkaa nopeasti vaara”. Todellisuudessa koodi ei kuitenkaan ole lyhenne mistään sanoista. Morseaakkosilla CQD on  — · — ·    — — · —    — · ·
Alku CQ tarkoittaa sähkötyksessä attention all stations eli ”huomio kaikki asemat”. CQ-alkuisia kutsuja oli aikoinaan useita ja kolmas kirjain oli kutsun tarkoitus. D tarkoitti hätää (engl. distress).
Matkustaja-alus RMS Titanic lähetti uppoamisyönään huhtikuussa 1912 useita CQD- ja SOS-viestejä. Radiosähkötyksen sääntöjen mukaan Titanicin lähettämät hätäsanomat alkoivat esimerkiksi ”CQD CQD CQD MGY”, jossa MGY oli Titanicin kutsumerkki.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:CQD
Baseballin SM-sarja 2009

Baseballin SM-sarjaan kaudella 2009 osallistui viisi joukkuetta. Mestaruuden vei Expos hävittyään kauden aikana yhteensä vain kaksi ottelua.
Runkosarja

| joukkue | Ot>  | V | H | AVG | Ex | IB | Pu | Ti | Bu |
| --- | --- | --- | --- | --- | --- | --- | --- | --- | --- |
| Espoo Expos | 16 | 15 | 1 | .938 |  | 11-2 | 2-6  6-5  19-0 | 16-1 | 11-1  5-3  12-1 |
| Icebreakers | 16 | 12 | 4 | .750 | 8-17  1-10  5-11 |  | 14-4 | 16-1  14-8  11-1 | 13-3 |
| Puumat | 16 | 8 | 8 | .500 | 3-16 | 2-17  4-22  7-9 |  | 7-4 | 8-6  5-4  8-7 |
| Tampere Tigers | 16 | 3 | 13 | .188 | 0-16  5-15  0-15 | 4-15 | 10-2  11-21  2-15 |  | 7-12 |
| Bullets | 16 | 2 | 14 | .125 | 2-16 | 4-11  4-13  4-15 | 20-23 | 6-8  6-15  19-9 |  |
Kauden parhaat > Runkosarja

MVP: Antonio Munoz - Helsinki Icebreakers
Syöttäjä: Janne Vartiainen - Espoo Expos
Lyöjä: Juha Muukkonen - Espoo Expos
Golden glove: Marcus Congiu - Helsinki Puumat
Rookie: Ville-Herman Saarman - Espoo Expos
Varastaja: Timo Liiri - Espoo Expos
Kauden parhaat > Finaalit

MVP: Ville-Herman Saarman - Espoo Expos
Beñat Etxebarria

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Beñat Etxebarria Urkiaga
Syntymäaika: 19. helmikuuta 1987 (ikä 37)
Syntymäpaikka: Igorre, Espanja
Pelipaikka: keskikenttäpelaaja
Pituus: 175 senttimetriä
Junioriseurat
1997–1998: Arratia
1998–2005: Athletic Bilbao
Seurat
| Vuodet | Seura | O | (M) |
| 2005–2006 | Basconia | 21 | (3) |
| 2006–2008 | Bilbao Athletic | 75 | (5) |
| 2008–2009 | Athletic Bilbao | 1 | (0) |
| 2008–2009 | → Conquense (laina) | 34 | (6) |
| 2009–2010 | Betis B | 34 | (3) |
| 2010–2013 | Betis | 105 | (14) |
| 2013– | Athletic Bilbao | 181 | (6) |
Maajoukkue
| 2012 | Espanja | 4 | (0) |
 Seurajoukkueuran tilastot kattavat vain kansalliset sarjat, päivitetty 2. kesäkuuta 2020.  Maajoukkueuran tilastot päivitetty 31. joulukuuta 2022.
Beñat Etxebarria Urkiaga eli Beñat (s. 19. helmikuuta 1987 Igorre, Vizcayan maakunta, Espanja) on espanjalainen jalkapalloilija. Hän edusti Espanjan Primera Divisiónissa Athletic Bilbaota ja Real Betisiä. Uransa viimeisen kauden 2020–2021 hän edusti australialaista Macarthuria. Hän pelasi Espanjan maajoukkueessa neljä ottelua vuonna 2012. Hän oli pelipaikaltaan puolustava keskikenttäpelaaja.
Seurajoukkueura

Beñat on Athletic Bilbaon junioriakatemian kasvatti. Hän pelasi uransi alkuvaiheet, kolme vuotta, edustaen aluksi kauden Basconiaa ja tämän jälkeen Bilbao Athleticia, joka on Athleticin reservijoukkue. Ensiesiintymisensä seuran edustusjoukkueessa hän teki 29. lokakuuta 2006 ottelussa Osasunaa vastaan.
Kauden 2008–2009 Beñat pelasi lainasopimuksella Conquensessa, jonka jälkeen hänet vapautettiin Athleticista. Myöhemmin samana kesänä hän teki sopimuksen sevillalaisseura Betisin kanssa. Hän vietti ensimmäisen kautensa seuran reservijoukkueessa.
29. elokuuta 2009 hän teki ensiesiintymisensä Betisin edustusjoukkueessa ottelussa Granadaa vastaan. Kolme päivää myöhemmin hän teki ensimmäisen maalinsa joukkueessa, kun Betis kohtasi Copa del Reyn ottelussa Salamancan.
Cao Lei

| Mitalit> Maa:   Kiina.Naisten painonnosto. Olympialaiset  | Mitalit> Maa:   Kiina.Naisten painonnosto. Olympialaiset  | Mitalit> Maa:   Kiina.Naisten painonnosto. Olympialaiset  | Maa:   Kiina> Naisten painonnosto. |
| --- | --- | --- | --- |
|  Kultaa | Peking 2008 | 75 kg |  |
| MM-kilpailut  | MM-kilpailut  | MM-kilpailut  |  |
|  Kultaa | Santo Domingo 2006 | 75 kg |  |
|  Kultaa | Chiag Mai 2007 | 75 kg |  |
|  Hopeaa | Goyang 2009 | 75 kg |  |
Cao Lei (s. 24. joulukuuta 1983 Qinhuangdao, Hebei) on kiinalainen painonnostaja.
Cao voitti olympiakultaa 75 kilogramman painoluokassa 2008 Pekingin olympialaisissa yhteistuloksella 282 kilogrammaa. Maailmanmestaruuskilpailuista Cao saavutti kultaa molemmista nostomuodoista ja yhteistuloksesta sekä 2006 Santo Domingossa (118+145=268) että 2007 Chiang Maissa (128+158=286, Aasian ennätystulos), kuten myös Aasian kisoissa Dohassa vuonna 2006 sekä Aasian mestaruuskisoissa 2001 ja 2007.
Musiikkia ja tietokoneita harrastava Cao on 168 senttimetriä pitkä ja painaa 75 kilogrammaa. Hänen valmentajanaan toimii Ma Wenhui.
Capri (täsmennyssivu)

Capri voi tarkoittaa ainakin seuraavaa:
Capri, Italialle kuuluva saari Napolinlahdella
Capri, kaupunki samannimisellä saarella
Ford Capri, vuosina 1968–1986 valmistettu automalli
Ford Capri, vuosina 1989–1994 valmistettu automalli
Lincoln Capri, automalli
Operaatio Capri, saksalaisten Tunisiassa toisessa maailmansodassa vuonna 1943 suorittama vastahyökkäys
Capri-nimisiä henkilöitä:
Capri, oik. Päivi Selo (s. 1972), suomalainen iskelmälalaja
Ava Capri (s. 1995), yhdysvaltalainen näyttelijä
Capri Cavanni (s. 1982), kanadalainen pornonäyttelijä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Capri”, voi hakea sivunnimihaulla, laajalla sivunnimihaulla tai tekstihaulla.
Britt Janyk

Britt Janyk (Altenmarkt-Zauchensee 2009)
Britt Janyk (s. 21. toukokuuta 1980 Vancouver) on kanadalainen alppihiihtäjä.
Janyk sijoittui Åren MM-kilpailuissa 2007 supersuurpujottelussa neljänneksi ja syöksylaskussa kahdenneksitoista. Vancouverin olympialaisissa 2010 hän oli syöksylaskussa kuudes. Maailmancupissa hän sijoittui kärkikolmikkoon ensimmäisen kerran oltuaan kolmas Lake Louisen syöksylaskussa joulukuussa 2007. Viikkoa myöhemmin hän voitti syöksykilpailun Aspenissa. Syöksycupin loppupisteissä hän sijoittui kaudella 2007–2008 kolmanneksi ja kokonaiscupissa kahdenneksitoista.
Cao Zhongrong

| Mitalit | Mitalit | Mitalit |  |
| --- | --- | --- | --- |
|  Cao Zhongrong (takana) vuoden 2008 kesäolympialaisissa.  |  Cao Zhongrong (takana) vuoden 2008 kesäolympialaisissa.  |  Cao Zhongrong (takana) vuoden 2008 kesäolympialaisissa.  |  |
Maa:  Kiina
Miesten nykyaikainen viisiottelu
|  Olympialaiset  |  Olympialaiset  |  Olympialaiset  |  |
|  Hopeaa | Lontoo 2012 | henkilökohtainen kilpailu |  |
| MM-kilpailut   | MM-kilpailut   | MM-kilpailut   |  |
|  Hopeaa | Berliini 2007 | joukkuekilpailu |  |
|  Pronssia | Guatemala 2006 | joukkuekilpailu |  |
|  Pronssia | Rooma 2012 | sekaviesti |  |
| Aasian kisat  | Aasian kisat  | Aasian kisat  |  |
|  Kultaa | Kanton 2010 | henkilökohtainen kilpailu |  |
|  Hopeaa | Kanton 2010 | joukkuekilpailu |  |
Cao Zhongrong (kiin. 曹忠荣; s. 3. marraskuuta 1981 Shanghai) on kiinalainen nykyaikainen viisiottelija ja olympiamitalisti. Cao on 180 senttimetriä pitkä ja painaa 73 kilogrammaa.
Cao voitti olympiahopeaa henkilökohtaisesta kilpailusta vuoden 2012 kesäolympialaisista Lontoosta David Svobodan jälkeen. Vuoden 2008 olympialaisissa kotimaassaan, Pekingissä Cao oli sijalla 30. MM-kilpailuista Cao on saavuttanut yhden hopean ja kaksi pronssia ja Aasian kisoista henkilökohtaisen kullan ja joukkuekilpailun hopean vuonna 2010.
Arvingarna

| Arvingarna |
| --- | --- |

Tiedot
Toiminnassa:  1989–
Tyylilaji:  dansband
Infobox OKNimi-testi OK: 
Arvingarna on ruotsalainen dansband. Arvingarna valittiin Melodifestivalenissa 1993 Ruotsin edustajaksi Eurovision laulukilpailuun 1993 Gert Lengstrandin ja Lasse Holmin tekemällä kappaleella "Eloise". Kansainvälisessä kilpailussa yhtye sijoittui seitsemänneksi.
Melodifestivalen-osallistumiset

1993: Eloise, 1. sija
1995: Bo Diddley, karsiutui ensimmäisellä kierroksella
1999: Det svär jag på, 3. sija
2002: Ingenting är större än vi, alkukarsinnan 6. sija
2019: I Do, 7. sija
2021: Tänker inte alls gå hem, 9. sija
Diskografia > Albumit

1992 - Coola killar
1993 - Eloise
1994 - Tjejer
1995 - För alltid
1996 - Nu & då
1997 - Nya spår
1998 - Airplane
1999 - Lime
2001 - Diamanter
2002 - Collection
2005 - 8
2007 - All Included
2009 - Underbart
2013 - Änglar och en massa kärlek
2017 – Våra allra bästa
2019 – I Do
Aiheesta muualla

Kuvia tai muita tiedostoja aiheesta Arvingarna Wikimedia Commonsissa
Cao Yuan

| Mitalit | Mitalit | Mitalit |  |
| --- | --- | --- | --- |
|  Cao Yuan vuoden 2016 kesäolympialaisissa  |  Cao Yuan vuoden 2016 kesäolympialaisissa  |  Cao Yuan vuoden 2016 kesäolympialaisissa  |  |
Maa:  Kiina
Miesten uimahypyt
|  Olympialaiset  |  Olympialaiset  |  Olympialaiset  |  |
|  Kultaa | Lontoo 2012 | 10 m kerroshypyt, parikilpailu |  |
|  Kultaa | Rio 2016 | 3 m ponnahduslauta |  |
|  Hopeaa | Tokio 2020 | 3 m ponnahduslauta, parikilpailu |  |
|  Pronssia | Rio 2016 | 3 m ponnahduslauta, parikilpailu |  |
| MM-kilpailut  | MM-kilpailut  | MM-kilpailut  |  |
|  Kultaa | Kazan 2015 | 3 m ponnahduslauta, parikilpailu |  |
|  Hopeaa | Budapest 2017 | 3 m ponnahduslauta, parikilpailu |  |
|  Pronssia | Barcelona 2013 | 10 m kerroshypyt, parikilpailu |  |
| Aasian kisat  | Aasian kisat  | Aasian kisat  |  |
|  Kultaa | Kanton 2010 | 10 m kerroshypyt |  |
|  Kultaa | Incheon 2014 | 3 m ponnahduslauta |  |
|  Kultaa | Incheon 2014 | 3 m ponnahduslauta, parikilpailu |  |
Cao Yuan (kiin. 曹缘, Cáo Yuán, s. 7. helmikuuta 1995 Peking) on kiinalainen uimahyppyjen olympiavoittaja ja maailmanmestari. 167 senttimetriä pitkä ja 62 kilogrammaa painava Cao aloitti uimahypyt viisivuotiaana vuonna 2000.
Cao saavutti Zhang Yanquanin kanssa olympiakultaa 10 metrin kerroshyppyjen parikilpailusta vuoden 2012 kesäolympialaisista Lontoosta. Vuoden 2016 kesäolympialaisista Rio de Janeirosta Cao saavutti kultaa kolmen metrin ponnahduslaudalta ja pronssia kolmen metrin ponnahduslaudan parikilpailusta. Vuodelle 2021 siirretyistä Tokion olympialaisista Cao sai kolmen metrin ponnahduslaudan parikilpailun hopeaa. MM-kilpailuista hänellä on yksi kulta vuodelta 2015, hopea vuodelta 2017 ja yksi pronssi vuodelta 2013.
Aasian kisoista Caolla on kolme kultaa. Vuonna 2014 hänet valittiin vuoden uimahyppääjäksi maailmassa.
Britt Mogård

| Britt Mogård> Ruotsin kouluministeri |
| --- | --- |
 Thorbjörn Fälldinin I ja II hallitus 1979–1981 1976–1978  
Kansanedustaja
 1969–1983  
Henkilötiedot
Koko nimi:  Britt Emma Tora Mogård
Syntynyt: 9. marraskuuta 1922 Oppåker, Ruotsi
Kuollut: 17. heinäkuuta 2012 (89 vuotta) Ösmo, Ruotsi
Ammatti:  poliitikko, opettaja
Tiedot
Puolue:  Maltillinen kokoomus
Koulutus:  Uppsalan yliopisto
Britt Emma Tora Mogård (o.s. Östlund; 9. marraskuuta 1922 Oppåker – 17. heinäkuuta 2012 Ösmo) oli ruotsalainen opettaja ja maltillisen kokoomuksen poliitikko. Hän oli kansanedustaja vuosina 1969–1983 ja toimi Thorbjörn Fälldinin I ja II hallituksen kouluministerinä vuosina 1976–1978 ja 1979–1981. Vuosina 1983–1988 hän oli Kronobergin läänin maaherra.
Biologiset reumalääkkeet

Biologinen reumalääke tarkoittaa tulehduksellisissa reumataudeissa tulehduksen leviämiseen liittyvän välittäjäaineen vasta-ainetta.
Biologinen lääke tarkoittaa valmistetta, jonka elävät solut ovat tuottaneet. Biologisiin lääkkeisiin sisältyy monia lääketieteellisiä tuotteita, esimerkiksi rokotukset. Ne ovat uuden bioteknologian tuotteita. Tavanomaisia lääkkeitä valmistetaan yhdistelemällä erilaisia kemikaaleja, kun taas biologisia lääkkeitä tuotetaan luonnollisista valkuaisaineista. Lääkkeiden kehitys on siis siirtynyt takaisin käyttämään eliöiden tuottamia lääkkeitä.
Elimistön tärkeimpiä tulehduksen välittäjäaineita nivelreumassa ja vastaavissa tulehduksellisissa reumataudeissa ovat nykykäsityksen mukaan TNF (kasvainnekroositekijä) ja IL-1 (interleukiini-1). Uusien teknologioiden avulla on kyetty valmistamaan vasta-aineita ja liukoisia reseptoreita TNF:ää kohtaan sekä myös niin sanottua reseptoriantagonisti IL-1:ä kohtaan. Näitä kutsutaan biologisiksi reumalääkkeiksi. Nämä uudet biologiset lääkkeet vaikuttavat reumatulehdusta rauhoittavasti. Lääkkeitä voidaan antaa joko tiputuksena suoraan suoneen tai ihonalaisina pistoksina valmisteesta riippuen.
Biologiset lääkkeet voidaan yhdistää samanaikaisesti käytettäväksi jonkin toisen reumalääkkeen kanssa. Yleensä se on solunsalpaajiin kuuluva metotreksaatti. Biologisia lääkkeitä käytetään myös muiden autoimmuunisairauksien, kuten nivelpsoriasiksen, selkärankareuman sekä tulehduksellisten suolistosairauksien hoitoon.
Suomessa biologisista reumalääkkeistä ovat kliinisessä käytössä adalimumabi, etanersepti ja infliksimabi (tuumorinekroositekijän esto), anakinra (interleukiini 1:n esto), rituksimabi (B-imusolujen esto) ja abatasepti (T-imusolujen kostimulaation esto).
Aiheesta muualla

Biologiset reumalääkkeet sivustolla Tohtori.fi
Helsingin Reumakeskus: Biologisista reumalääkkeistä
Terve.fi: Biologiset reumalääkkeet
Biombon alue

| Biombon alue Região de Biombo |
| --- | --- |
 Rannikon mangrovemetsää.
 Biombon alueen sijainti Guinea-Bissaussa.
Valtio:   Guinea-Bissau
Hallinto:  
 – hallinnollinen keskus:  Quinhamel
Pinta-ala:  838,8 km²
Väkiluku (2009):  94 869
 – väestötiheys:  113,1 as./km²
Lyhenteet:  
 – ISO 3166:  GW-BM
Biombon alue (port. Região de Biombo) on Guinea-Bissaun länsiosassa sijaitseva pieni hallinnollinen alue, jossa vuoden 2009 väestönlaskennan mukaan asui 94 869 ihmistä.
Biombon aluetta rajaa pohjoisessa Guinea-Bissaun Cacheun alue, idässä Oion alue ja Bissaun autonominen sektori eli pääkaupunki Bissau. Etelässä ja lännessä on Atlantin valtameri ja Bolaman alue saaristoineen.
Alueen hallinnollinen keskus on pientalovaltainen Quinhamel, jonka keskustaan on linnuntietä vain noin 30 kilometrin ja maanteitse noin 37 kilometrin (satelliittikuvan perusteella) matka idässä sijaitsevasta pääkaupunki Bissausta.
Biombon alue on pinta-alaltaan maan toiseksi pienin maakunta (maan pääkaupungin jälkeen). Suuren osan alavasta rannikkoalueesta muodostaa säännöllisesti vuorovesien alle peittyvä mangrovemetsikkö. Maakunta jakautuu hallinnollisesti kolmeen osa-alueeseen eli sektoriin, jotka ovat Quinhamel, Safim ja Prabis. Suurimmat etniset ryhmät ovat pepelit (64,7 %) ja balantet (19,4 %).
Aiheesta muualla

Wikimapia karttalinkki Biombon alueelle, linkkien selitykset pääosin (portugaliksi), (ranskaksi) tai (englanniksi)
Britta Curl

| Britta Curl> Henkilötiedot |
| --- | --- |
Syntynyt: 20. maaliskuuta 2000 (ikä 24) Bismarck, Pohjois-Dakota
Kansalaisuus:   Yhdysvallat
Jääkiekkoilija
Pelipaikka:  Hyökkääjä
Seura
Seura:  Wisconsin Badgers
Sarja:  NCAA
| Mitalit> Maa:  Yhdysvallat.Naisten jääkiekko.MM-kilpailut  | Mitalit> Maa:  Yhdysvallat.Naisten jääkiekko.MM-kilpailut  | Mitalit> Maa:  Yhdysvallat.Naisten jääkiekko.MM-kilpailut  | Maa:  Yhdysvallat> Naisten jääkiekko. |
| --- | --- | --- | --- |
|  Kultaa | Kanada 2023 |  |  |
|  Hopeaa | Kanada 2021 |  |  |
Britta Curl (s. 20. maaliskuuta 2000 Bismarck, Pohjois-Dakota) on yhdysvaltalainen jääkiekkoilija, pelipaikaltaan hyökkääjä.
Curl voitti alle 18-vuotiaiden MM-kilpailuissa kultaa vuonna 2018. Naisten MM-kilpailuissa hän on saavuttanut hopeaa vuonna 2021 ja voittanut kultaa vuonna 2023. Hän pelaa Yhdysvaltain naisten maajoukkueesssa myös vuoden 2024 MM-kilpailuissa.
Curl edustaa yliopistosarjoissa Wisconsinin yliopiston Badgers-joukkuetta ja oli voittamassa mestaruutta vuosina 2019, 2021 ja 2023.